

REPUBLIKA HRVATSKA

VARAŽDINSKA ŽUPANIJA

OPĆINA VELIKI BUKOVEC

MB: 02676583

OIB: 09571757651

RKP oznaka: 31317

Šifra općine: 558

Razina: 22 – proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

IBAN: HR3723900011855800004 – račun Proračuna, račun za redovno poslovanje otvoren kod HPB d.d.

**B I LJ E Š K E**

**uz financijske izvještaje Proračuna Općine Veliki Bukovec**

**za razdoblje I-IX 2024. godine**

U skladu s odredbama Pravilnika o financijskom izvještavanju u proračunskom računovodstvu („Narodne Novine“ br. 03/15, 93/15, 135/15, 2/17, 28/17, 112/18, 126/19, 145/20, 32/21 i 144/21) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. rujna 2024. godine od Ministarstva financija (KLASA: 400-02/24-01/19, URBROJ: 513-05-03-24-3 od 03.listopada 2024. godine), sastavljen je Financijski izvještaj Općine Veliki Bukovec za razdoblje siječanj – rujan 2024. godine koji se sastoji od:

* Izvještaja o prihodima i rashodima, primicima i izdacima na Obrascu: PR-RAS,
* Izvještaja o obvezama na Obrascu: OBVEZE,
* Bilješke.

Proračun Općine Veliki Bukovec za 2024. godinu i projekcije za 2025. i 2026. godinu donesen je na 26. sjednici Općinskog vijeća Općine Veliki Bukovec održanoj dana 11. prosinca 2023. godine („Službeni vjesnik Varaždinske županije“ br. 108/23).

Prve Izmjene i dopune Proračuna donesene su na 31. sjednici Općinskog vijeća Općine Veliki Bukovec održane dana 26. lipnja 2024. godine („Službeni vjesnik Varaždinske županije“ broj 60/24).

**BILJEŠKE UZ FINANCIJSKI IZVJEŠTAJ**

**OBRAZAC PR- RAS**

**za razdoblje od 01.01.2024. do 30.09.2024. godine**

1. **PRIHODI POSLOVANJA (6)**

Iz izvještaja je vidljivo kako su prihodi poslovanja ostvareni 56,0% u odnosu na ostvarenje prethodne godine.

**Prihodi od poreza (61)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 275.969,55 | 420.882,51 | 152,5% |

**Unutar podskupine poreza i prireza na dohodak (611) odstupanje bilježi:**

Porez i prirez na dohodak od nesamostalnog rada (6111) koji je u odnosu na prethodnu godinu veći za 43,3% i iznosi 347.486,95 eura.

Porez i prirez na dohodak od samostalnih djelatnosti (6112) koji je u odnosu na prethodnu godinu veći za 11,8% i iznosi 56.134,54 eura.

Porez i prirez na dohodak od imovine i imovinskih prava (6113) bilježi povećanje za 78,6% i iznosi 6.462,81 eura.

Porez i prirez na dohodak od kapitala (6114) bilježi povećanje za 1.071,7% i iznosi 81.307,80 eura.

**Unutar podskupine poreza na imovinu (613) odstupanje bilježi:**

Povremeni porezi na imovinu (6134) bilježe smanjenje za 28,7% i iznose 5.027,09 eura a odnose se na prihode od poreza na promet nekretnina.

**Unutar podskupine poreza na robu i usluge (614) odstupanje bilježi:**

Porez na promet (6142) bilježi povećanje za 105,7% a odnosi se na promet poreza na potrošnju alkoholnih i bezalkoholnih pića koji je u izvještajnom razdoblju ostvaren u iznosu 3.025,21 eura.

Porez na korištenje dobara ili izvođenje aktivnosti (6145) bilježi smanjenje za 0,2% i iznosi 32,59 eura. Realizirani prihod rezultat je naplate starog duga s obzirom da se navedeni porez na tvrtku više ne obračunava.

**Pomoći iz inozemstva i od subjekata unutar općeg proračuna (63)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 861.232,83 | 152.768,05 | 17,7% |

**Unutar podskupine pomoći proračunu iz drugih proračuna i izvanproračunskim korisnicima (633) odstupanje bilježi:**

Tekuće pomoći proračunu (6331) ostvarene su u iznosu 102.155,11 eura ili 12,4%. Odnose se na pomoći za fiskalno izravnanje JLP(R)S u iznosu 100.836,45 eura i na tekuće pomoći iz državnog proračuna za funkcionalno spajanje JLS – Veliki Bukovec u iznosu 1.318,66 eura.

Kapitalne pomoći proračunu iz drugih proračuna i izvanproračunskim korisnicima (6332) u izvještajnom razdoblju ove godine nisu ostvarene.

**Unutar podskupine pomoći od izvanproračunskih korisnika (634) odstupanje bilježi:**

Kapitalne pomoći od izvanproračunskih korisnika (6342) ostvarene su u iznosu 4.000,00 eura.

Odnose se na kapitalnu pomoć primljenu od Fonda za zaštitu okoliša i energetsku učinkovitost.

**Unutar podskupine pomoći temeljem prijenosa EU sredstava (638) odstupanje bilježi:**

Kapitalne pomoći iz državnog proračuna temeljem prijenosa EU sredstava (63821) prošle godine ostvarene su u iznosu 35.175,82 eura - provedba tipa operacije 7.4.1., podmjera 19.2. „Provedba operacija unutar CLLD strategije“ za malonogometno igralište u Kapeli Podravskoj financirana iz EPF za ruralni razvoj.

U izvještajnom razdoblju ove godine kapitalne pomoći iz državnog proračuna temeljem prijenosa EU sredstva (63821) ostvarene su u iznosu 46.612,94 eura – provedba tipa operacije 7.4.1. – za ogradu na groblju V. Bukovec.

**Prihodi od imovine (64)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 78.270,08 | 95.194,03 | 121,6% |

U**nutar podskupine prihoda (642) odstupanje bilježi:**

Prihodi od naknada za koncesije (6421) iznose 9.782,58 eura.

Prihodi od zakupa i iznajmljivanja imovine (6422) manji su za 13,0% i iznose 5.564,02 eura a razlog smanjenju je manja naplata s osnove zakupa poljoprivrednog zemljišta u izvještajnom razdoblju ove godine.

Prihodi od naknada za korištenje nefinancijske imovine (6423) veći su za 13,1% i iznose 78.633,17 eura a razlog povećanju su ostvareni veći prihodi od naknade za korištenje prostora elektrana i veći prihodi od naknade od otkopanih količina neenergetskih min. sirovina u izvještajnom razdoblju ove godine.

Ostali prihodi od nefinancijske imovine (6429) manji su za 32,1% i iznose 1.208,72 eura.

Razlog smanjenju su manji prihodi od naknade za zadržavanje nezakonito izgrađene zgrade u izvještajnom razdoblju ove godine.

**Prihodi od upravnih i administrativnih pristojbi, pristojbi po posebnim propisima i naknada (65)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 32.329,28 | 39.853,72 | 123,3% |

**Unutar podskupine prihodi po posebnim propisima (652) odstupanje bilježi:**

Prihodi državne uprave (6521) u izvještajnom razdoblju ove godine ostvareni su u iznosu 1,38 eura ili 95,8%.

Prihodi vodnog gospodarstva (6522) ostvareni su 339,92 eura ili 129,9%.

Doprinosi za šume (6524) ostvareni su 65,78 eura ili 4,4%.

**Unutar podskupine komunalni doprinosi i naknade (653) odstupanje bilježi:**

Komunalni doprinosi (6531), gdje je zabilježeno smanjenje od 30,50% radi manjeg obračuna i manje naplate po rješenjima i iznose 9.240,06 eura.

Prihodi od komunalne naknade (6532) bilježe povećanje od 75,0% i iznose 30.151,89 eura.

**Kazne, upravne mjere i ostali prihodi (68)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 6.636,14 | 75,21 | 1,1 |

Ostale kazne (6819) obuhvaća ostvarene prihode po postupku poljoprivrednog redara.

Ostali prihodi (683) u izvještajnom razdoblju prošle godine ostvareni su u iznosu 6.636,14 eura (povrat sredstva financijske pomoći sukladno Ugovoru).

1. **RASHODI POSLOVANJA (3)**

Iz izvještaja je vidljivo kako su rashodi poslovanja ostvareni 47,6% u odnosu na ostvarenje prethodne godine. Unutar pojedinih pozicija ima većih i manjih odstupanja u odnosu na izvještajno razdoblje prethodne godine.

**Rashodi za zaposlene (31)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 95.101,72 | 99.258,23 | 104,4% |

Ovi rashodi izvršeni su u iznosu od 99.258,23 eura ili 104,4% u odnosu na ostvarenje prethodne godine. Obuhvaćaju plaće za redovan rad dužnosnika, službenika i namještenika koje su veće temeljem primjene nove Odluke o visini osnovnice za državne dužnosnike.

**Materijalni rashodi (32)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 239.255,82 | 276.182,65 | 115,4% |

**Unutar podskupne rashoda naknade troškova zaposlenima (321) odstupanje bilježi:**

Službena putovanja (3211) izvršena su u iznosu od 1.978,00 eura ili 139,9% u odnosu na ostvarenje prethodne godine. . Izmjenama Pravilnika o porezu na dohodak povećana je naknada za korištenje osobnih automobila, sukladno tome povećani su ukupni troškovi.

Stručno usavršavanje zaposlenika (3213) ostvareno je u iznosu od 391,25 eura ili 78,3% u odnosu na ostvarenje prethodne godine.

U izvještajnom razdoblju službenici su prisustvovali manjem broju seminara i sl.

**Unutar podskupine rashoda za materijal i energiju (322) odstupanje bilježi:**

Rashodi za uredski materijal i ostali materijalni rashodi (3221) izvršeni su u iznosu 5.638,00 eura ili 190,7%.

Razlog povećanju je veća nabava uredskog materijala i literature (časopisi, knjige i ostalo) u izvještajnom razdoblju ove godine.

Rashodi za energiju (3223) izvršeni su u iznosu 15.964,98 eura ili 90,2% u odnosu na ostvarenje prethodne godine.

Radi manje potrošnje energenata u izvještajnom razdoblju ove godine došlo je do iskazanog smanjenja.

Materijal i dijelovi za tekuće i investicijsko održavanje (3224) izvršeni su u iznosu od 580,7 eura ili 580,7% u odnosu na ostvarenje prethodne godine.

Razlog povećanju je veća nabava materijala za održavanje nerazvrstanih cesta ove godine.

Rashodi za sitni inventar i auto gume (3225) u izvještajnom razdoblju ove godine izvršeni su u iznosu 1.360,00 eura ili 316,2% radi veće nabave sitnog inventara.

Rashodi za službenu, radnu i zaštitnu odjeću i obuću (3227) u izvještajnom razdoblju ove godine izvršeni su u iznosu 184,85 eura. U izvještajnom razdoblju prošle godine nije bilo rashoda za službenu, radnu i zaštitnu odjeću i obuću.

**Unutar podskupine rashoda za usluge (323) odstupanje bilježi**:

Rashodi za usluge telefona, pošte i prijevoza (3231) izvršeni su u iznosu 4.051,32 eura ili 122,7 % u odnosu na ostvarenje prethodne godine.

Razlog povećanju u odnosu na prošlu godinu u istom razdoblju su veći troškovi za usluge poštarine i mjesečne naknade za mobitele i telefone.

Rashodi za usluge tekućeg i investicijskog održavanja (3232) izvršeni su u iznosu 100.759,36 eura ili 72,7% u odnosu na ostvarenje prethodne godine.

Radi manjih rashoda za ostale usluge tekućeg i investicijskog održavanja (hitni popravci cesta, malčiranje) u izvještajnom razdoblju ove godine bilježi se smanjenje.

Rashodi za usluge promidžbe i informiranja (3233) izvršeni su u iznosu od 15.076,03 eura ili 162,9% u odnosu na ostvarenje prethodne godine.

Zbog većih rashoda u izvještajnom razdoblju ove godine za ostale usluge promidžbe i informiranja došlo je do iskazanog povećanja.

Rashodi za komunalne usluge (3234) izvršeni su u iznosu od 10.718,54 eura ili 175,0% u odnosu na ostvarenje prethodne godine.

Do iskaznog povećanja u izvještajnom razdoblju došlo je radi većih nastalih rashoda za zbrinjavanje nepropisno odbačenog otpada.

Rashodi za zakupnine i najamnine (3235) izvršeni su u iznosu od 914,29 eura ili 109,1% u odnosu na ostvarenje prethodne godine.

Do iskaznog povećanja u izvještajnom razdoblju došlo je radi većih troškova najamnine za opremu (kopirni stroj).

Rashodi za zdravstvene i veterinarske usluge (3236) izvršeni su u iznosu od 691,76 eura ili 38,9% u odnosu na ostvarenje prethodne godine.

Na navedenom kontu u 2024. godini više se ne knjiže troškovi za uslugu prihvata pasa u sklonište i godišnja naknada za troškove skloništa.

Rashodi za intelektualne i osobne usluge (3237) izvršeni su u iznosu od 50.376,30 eura ili 169,1 % u odnosu na ostvarenje prethodne godine.

Do povećanja je došlo zbog većih rashoda za usluge, prvenstveno za usluge provođenja izobrazno-informativnih aktivnosti o gospodarenju otpadom.

Rashodi za računalne usluge (3238) izvršeni su u iznosu 3.088,19 eura ili 159,1%.

Razlog povećanju u odnosu na prošlu godinu je porast mjesečne naknade za održavanje knjigovodstvenih programa i programa za uredsko poslovanje.

Rashodi za ostale usluge (3239) izvršeni su u iznosu od 21.258,11 eura ili 274,1 %.

Do iskazanog povećanja u izvještajnom razdoblju je došlo radi nastalih većih troškova ostalih nespomenutih usluga (naplata 1% prihoda od poreza na dohodak).

**Unutar podskupine ostalih nespomenutih rashoda poslovanja (329) odstupanje bilježi:**

Naknade za rad predstavničkih i izvršnih tijela, povjerenstava i slično (3291) izvršene su u iznosu 2.865,46 eura ili 131,2 % radi isplaćene naknade članovima povjerenstva za provedbu zakupa poljoprivrednog zemljišta u izvještajnom razdoblju ove godine.

Rashodi za reprezentaciju (3293) izvršeni su u iznosu od 5.922,57 eura ili 1.011,7% u odnosu na ostvarenje prethodne godine radi većeg ugošćivanja u izvještajnom razdoblju ove godine.

Članarine i norme (3294) izvršene su u iznosu 5.098,09 eura ili 100,0%.

Rashodi za pristojbe i naknade (3295) izvršeni su u iznosu od 1.798,97 eura ili 136,0%.

U izvještajnom razdoblju prošle godine nije bilo rashoda za javnobilježničke pristojbe.

Ostali nespomenuti rashodi poslovanja (3299) izvršeni su u iznosu od 1.844,61 ili 164,2% u odnosu na ostvarenje prethodne godine iz razloga jer se od tekuće godine na navedenom kontu knjiže troškovi za uslugu prihvata pasa u sklonište i godišnja naknada za troškove skloništa.

**Financijski rashodi (34)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 2.710,76 | 2.177,24 | 80,3% |

**Unutar podskupine rashoda za kamate za primljene kredite i zajmove (342) odstupanje bilježi:**

Rashodi za kamate za primljene kredite i zajmove od kreditnih i ostalih financijskih institucija izvan javnog sektora (3423) izvršeni su u iznosu 1.474,66 eura ili 77,0%.

Odnose se na kamate po dugoročnom kreditu.

**Unutar podskupine ostalih financijskih rashoda (343) odstupanje bilježi:**

Rashodi za bankarske usluge i usluge platnog prometa (3431) izvršeni su u iznosu od 702,41 eura ili 88,5%.

Rashodi za zatezne kamate (3433) izvršeni su u iznosu 0,17 eura ili 6,1%.

**Subvencije (35)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 3.719,39 | 6.240,00 | 167,8% |

**Unutar podskupine rashoda za subvencije trgovačkim društvima, zadrugama,**

**poljoprivrednicima i obrtnicima izvan javnog sektora (352) odstupanje bilježi:**

Rashodi za subvencije poljoprivrednicima i obrtnicima (3523) izvršeni su u iznosu od

6.240,00 eura ili 167,8%.

U izvještajnom razdoblju ove godine subvencije poljoprivrednicima isplaćene su u iznosu

1.640,00 eura.

U izvještajnom razdoblju ove godine subvencije obrtnicima isplaćene su u iznosu 4.600,00 eura.

**Pomoći dane u inozemstvo i unutar općeg proračuna (36)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 36.301,17 | 35.545,97 | 97,9% |

**Unutar podskupine rashoda pomoći proračunskim korisnicima drugih proračuna (366) odstupanje bilježi:**

Rashodi za tekuće pomoći proračunskim korisnicima drugih proračuna (3661) izvršeni su

u iznosu od 35.545,97 eura ili 97,9% u odnosu na ostvarenje prethodne godine.

Odnose se na troškove organizacije predškolskog odgoja u dječjem vrtiću „Krijesnica“

podružnica Veliki Bukovec.

**Naknade građanima i kućanstvima na temelju osiguranja i druge naknade (37)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 18.014,94 | 20.346,78 | 112,9% |

**Unutar podskupine rashoda ostale naknade građanima i kućanstvima iz proračuna (372) odstupanje bilježi:**

Naknade građanima i kućanstvima u novcu (3721) izvršene su u iznosu od 6.950,00 eura ili 158,7% u odnosu na ostvarenje prethodne godine. Radi primjene nove Odluke Općinskog vijeća o jednokratnoj novčanoj pomoći roditeljima novorođenog djeteta u iznosu 700,00 eura ove godine povećani su rashodi za jednokratnu novčanu pomoć roditeljima novorođene djece.

Naknade građanima i kućanstvima u naravi (3722) izvršene su u iznosu od 13.396,78 eura ili 98,3%.

**Ostali rashodi (38)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 729.277,74 | 94.892,61 | 13,0% |

**Unutar podskupine tekuće donacije (381) odstupanje bilježi:**

Tekuće donacije u novcu (3811) izvršene su u iznosu 80.892,61 eura ili 136,2%.

(za financiranje udruga i drugih korisnika).

Kapitalne donacije (3821) izvršene su u iznosu 14.000,00 eura.

**Unutar podskupine kazne, penali i naknade štete (383) odstupanje bilježi:**

U izvještajnom razdoblju prošle godine isplaćene su naknade šteta pravnim i fizičkim osobama u iznosu 669.871,20 eura radi el. nepogode – tuče.

1. **RASHODI ZA NABAVU NEFINANCIJSKE IMOVINE (4)**

Iz izvještaja je vidljivo kako su rashodi za nabavu nefinancijske imovine ostvareni 52,1% u odnosu na ostvarenje prethodne godine, a što je posljedica različite dinamike ulaganja za nabavu dugotrajne imovine.

**Rashodi za nabavu proizvedene dugotrajne imovine (42)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 94.504,21 | 49.208,50 | 52,1% |

**Unutar podskupine građevinski objekti (421) odstupanje bilježi:**

Rashodi za ostale građevinske objekte (4214) izvršeni su u iznosu 19.992,50 eura a odnose se na rashode za proširenje sustava javne rasvjete na lokaciji: Veliki Bukovec – mlinski most do mosta na rijeci Bednji.

**Unutar podskupine postrojenja i oprema (422) odstupanje bilježe:**

Rashodi za komunikacijsku opremu (4222) izvršeni su u iznosu 2.716,00 eura a odnose se na rashode za nabavu mobilnih telefona.

Rashodi za uređaje, strojeve i opremu za ostale namjene (4227) izvršeni su u iznosu 26.500,00 eura ili 212,0% a odnose se na rashode za nabavu rashladne komore u iznosu 3.200,00 eura i nabavu sanitarnog kontejnera u iznosu 23.300,00 eura.

U izvještajnom razdoblju prošle godine nabavljena su 4 stola za društveni dom u Kapeli Podravskoj u iznosu od 7.935,00 eura i oslikane pisanice u iznosu 4.565,00 eura.

**Unutar podskupine nematerijalna proizvedena imovina (426) odstupanje bilježe:**

Rashodi za ulaganja u računalne programe (4262) prošle godine izvršeni su u iznosu 8.163,38 eura - rashodi za nadogradnju aplikacije programa za uredsko poslovanje.

1. **IZDACI ZA FINANCIJSKU IMOVINU I OTPLATU ZAJMOVA**

Iz izvještaja je vidljivo kako su izdaci za financijsku imovinu i otplatu zajmova ostvareni u iznosu 29.577,77 eura.

**Izdaci za otplatu glavnice primljenih kredita i zajmova (54)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 29.138,23 | 29.577,77 | 101,5% |

Izdaci za otplatu glavnice primljenih kredita od tuzemnih kreditnih institucija izvan javnog sektora (5443) izvršeni su u iznosu 29.577,77 eura. Odnose se na otplatu glavnice primljenog kredita za rekonstrukciju zgrade O.Š. V. Bukovec.

**BILJEŠKE UZ OBRAZAC OBVEZE**

za razdoblje od 01.01.2024. do 30.09.2024. godine

**Stanje obveza iskazno na dan 01.01.2024. godine iznosi 253.114,65 eura**

**Stanje obveza na kraju izvještajnog razdoblja iznosi 187.369,22 eura**

**Stanje dospjelih obveza prema dobavljačima iznosi: 1.195,38 eura**

**Stanje nedospjelih obveza u iznosu od 186.173,84 eura odnosi se na:**

231 - obveze za zaposlene 10.458,33 eura

2321 - naknade troškova zaposlenima 672,75 eura

2323 - ugovor o djelu 228,52 eura

23955 - obveze za tuđe prihode (legalizacija) 22.563,17 eura

2643 - obveze za financijsku imovinu 111.338,04 eura odnose se na obveze za dugoročni kredit

Nedospjele obveze prema dobavljačima:

232 - obveze za materijalne rashode 40.263,46 eura

237 - obveze za naknade građanima i kućanstvima 649,57 eura

U Velikom Bukovcu, listopad 2024.

Zakonski predstavnik

Franjo Vrbanić